ועדת הכנסת, כנסת 20, פרוטוקול מספר 160, 2016-08-01 15:45

יואב קיש: אני פותח את הישיבה.

יואב קיש: יש לנו שני נושאים על סדר היום.

יואב קיש: אחד זה בקשת מזכירת הכנסת על שינוי בפתיחת ישיבת הכנסת ביום שלישי, מחר, כ"ז בתמוז התשע"ו, ה-2 לאוגוסט 2016.

יואב קיש: מר נאזם באדר פה, איתנו.

נאזם בדר: לא.

נאזם בדר: אני אתקן: בקשת יושב ראש הכנסת.

יואב קיש: היא חתומה.

יואב קיש: כן, כן.

נאזם בדר: באמצעות מזכירת הכנסת.

יואב קיש: אוקיי.

יואב קיש: בקשת יושב ראש הכנסת, בהתאם לסעיף 19(א)(1) לתקנון הכנסת, מבקש יושב ראש הכנסת, חבר הכנסת יולי יואל אדלשטיין, את אישורה של ועדת הכנסת לשנות את פתיחת ישיבת הכנסת – מחר, יום שלישי, לשעה 13:00.

יואב קיש: מר נאזם באדר, אתה רוצה להגיד משהו על זה?

נאזם בדר: לא, לא, זה כתוב: מ-16:00 ל-13:00 - - -

יואב קיש: כתוב.

יואב קיש: זה בגלל שיש לנו יום ארוך.

יואב קיש: אני חושב שזה הגיע בהסכמות קואליציה-אופוזיציה.

יואב קיש: אם זה לא היה בהסכמות, אז כנראה שלא הייתי מביא את זה להצבעה.

יואב קיש: אבל מכיוון שידועות לי ההסכמות, אז אני מביא את זה להצבעה.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: הצבעה בעד – פה אחד נגד – אין נמנעים – אין בקשת יושב ראש הכנסת בדבר שינוי שעת פתיחת ישיבת הכנסת ביום שלישי, כ"ז תמוז התשע"ו, 2.8.2016, נתקבלה.

יואב קיש: ההצעה התקבלה.

יואב קיש: אוקיי.

יואב קיש: אנחנו עוברים למיזוג הצעות חוק.

יואב קיש: יש לנו מכתב מחבר הכנסת ניסן סלומינסקי, יושב ראש ועדת החוקה, חוק ומשפט.

יואב קיש: על פי החלטת ועדת החוקה, חוק ומשפט לתקנון הכנסת, סעיף 84(ד), מבקשים לאשר את מיזוג הצעות החוק הבאות לקריאות שנייה ושלישית כהצעת חוק אחת:

יואב קיש: הצעת חוק נציבות תלונות הציבור על מייצגי המדינה בערכאות, התשע"ו-2016; והצעת חוק נציבות ביקורת על מערך התביעה וייצוג המדינה בערכאות, התשע"ו–2015, של חברת הכנסת ציפי לבני.

יואב קיש: חבר הכנסת רוברט אילטוב, אתה רוצה להתייחס?

רוברט אילטוב: לא.

יואב קיש: אני בעד לקבל את המלצת יושב ראש הוועדה.

יואב קיש: מי בעד, ירים את ידו.

יואב קיש: מי נגד?

יואב קיש: מי נמנע?

יואב קיש: הצבעה בעד – פה אחד נגד – אין נמנעים – אין הבקשה למזג את הצעת החוק נתקבלה.

יואב קיש: התקבל.

יואב קיש: אני סוגר את הדיון.